钦定古今图书集成/明伦汇编/氏族典/第028卷 > 《廖用贤尚友录》 > 种放
## 钦定古今图书集成/明伦汇编/氏族典/第028卷 > 《廖用贤尚友录》 > 种放

按《宋史种放传》：“放字名逸，河南洛阳人也。沉默好学，
七岁能属文，不与群儿戏。父尝令举进士，放辞以业
未成，不可妄动。每往来嵩华闲，慨然有山林意。未几，
父卒，与母俱隐终南豹林谷之东明峰。性嗜酒，尝种
秫自酿，因号云溪醉侯。多为歌诗，自称退士，尝作传
以述其志。淳化三年，诏使召之，放称疾不起。太宗嘉”
其节，不夺其志。咸平元年，母卒，水浆不入口三日，庐
于墓侧。诏本府发遣赴阙，放辞不起。明年，复召。九月，
放至，对崇政殿，即日授左司谏、直昭文馆。数日复召
见，御制五言诗宠之。六年春，表归故山。将行，迁起居
舍人。十月，遣使就山抚问，趣其入觐，放以疾未平为
请。景德元年十月，来朝。二年，擢为右谏议大夫，表乞
养疾，许之。是冬，复来朝。三年，以兄丧请告，归终南营
葬。十月，复至。大中祥符元年，命判集贤院，从封泰山，
拜给事中。二年四月，求归山。三年正月，复召赴阙，表
乞赐告，手诏优答之。四年正月，复来朝，从祠汾阴，拜
工部侍郎。四月，求归山。八年十一月乙丑，晨兴，忽召
诸生会饮于次，酒数行而卒。讣闻，上甚嗟悼，赠工部尚书。